section_heading: Pozadina
paragraph_text: Glavni dio pjesama za album bio je skladan od siječnja do travnja 1996. godine. U isto je vrijeme Townsend radio na skladbama za svoj prvi samostalni album, Ocean Machine: Biomech, koji je također bio objavljen 1997. godine. Snimanje albuma odvijalo se u studiju The Mothership Studio u Los Angelesu; njegovi producenti, Townsend i Daniel Bergstrand, miksali su ga u Soundfront Studiosu u Uppsali. Izvorno je ime albuma bilo Heavier Than the Last One.Frank Albrecht, Strapping Young Lad, Knallharte Großstadtsymphonien, Rock Hard, br. 118, ožujak 1997., str. 42 Na određenim pjesmama pjeva zbor, koji su činili Chris Valagao, Pete Maia i basist Byron Stroud. Chris Valagao i Tanya Evans bili su i gostujući pjevači na uratku.